cyanic-selkie/wikianc huggingface dataset:
फर्रुखाबाद जिल्ला
फर्रुखाबाद जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो कानपुर मण्डलको ६ जिल्लाहरू मध्य एक हो।
झुप्पे ओखर
सामान्यतया झुप्पामा फल्ने ओखर भएकाले यसलाई झुप्पे ओखर भनिएको हो । कतिपय ठाउँमा यसलाई मधिसे बदामको नामले पनि चिनिन्छ । त्यस्तै यसको अङ्ग्रेजी नाम म्याकाडमिया नट हो । झुप्पे ओखरमा बाहिरिभागमा हरियो रंगको बोक्रा, बोक्रा भित्र खैरो रंगको कडा भाग र कडा भाग भित्र पँहेलो तथा सेतो रंगको गुदी रहेको हुन्छ । यस ओखरको बोट सामान्यतया २० फिट देखी ३० फिट सम्म अग्लो हुन्छ। त्यस्तै यस ओखरको पात कडा र पातमा वरिपरि स-साना काँडा  रहेको हुन्छ ।
झुप्पे ओखरका बोटहरूमा चैत बैशाखमा फूलहरू फुल्न थाल्छ । त्यसतै फुलहरूको फल लाग्ने प्रकियामा भदौ महिना देखी फल खान योग्य हुन्छ तर योग्य बीउका लागि भने असोज कात्तिक नै कुर्नुपर्ने हुन्छ ।
अभिमान सिंह बस्न्यात
अभिमान सिंह बस्न्यात नेपाल एकीकरण पछिका पहिलो सैनिक कमाण्डर थिए । कीर्तिपुर कब्जा गर्ने क्रममा जनरल कालु पाँडेको मृत्यु भएपछि यिनी गोर्खा सेनाका प्रधान सेनापति बनाइएका थिए । उनले असनमा मान मन्दिर बनाएका थिए जो अहिले तिलङ्गा घर छ ।
सुरुवात
उनको जन्म सेनापति बडावीर शिवराम सिंह बस्न्यात र शूरप्रभा थापा बस्न्यातको तेस्रो पुत्रको रूपमा भयो । उनका दाजुहरू नाहरसिंह बस्न्यात, केहरसिंह बस्न्यात र भाइ धोकलसिंह बस्न्यात हुन् ।
मृत्यु
अभिमानसिंहलाई काला बन्जार क्षेत्र (हालको मोरङ र सुनसरी) क्षेत्र चढाईँ गर्न खटाइएको थियो । त्यहीँ ज्वरोको कारण उनको ५६ वर्षको उमेरमा वि.सं १८५७ मा निधन भयो ।
डिलासैनी गाउँपालिका
डिलासैनी नेपालको सुदूरपश्चिम प्रदेशको बैतडी जिल्लामा अवस्थित एक गाउँपालिका हो। कोटपेटारा, रुद्रकलार, मैथिराज, डिलासैनी र गोकुलेश्वर गाविसलाई गाभेर यो गाउँपालिका बनाइएको थियो।
डोमिनिकन गणतन्त्रका विश्व सम्पदा क्षेत्रहरूको सूची
सन् २०१४ सम्ममा डोमिनिकन गणतन्त्रका १ वटा सम्पदालाई संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमा मान्यता प्रदान गरिएको छ ।
विश्व सम्पदा क्षेत्रहरूको सूची
युनेस्कोद्वारा विश्व सम्पदा क्षेत्र घोषित गरिएको डोमिनिकन गणतन्त्रका सांस्‍कृतिक र प्राकृतिक स्थलहरूको सूची:
जल्धाका नदी
जल्धाका नदी ब्रह्मपुत्रको सहायक नदी हो जुन २३३ किलोमिटर लम्बाइको साथ भारत, भुटान र बङ्गलादेश हुँदै बग्ने सीमापार नदी हो। यो डोङ्क्या पर्वत शृङ्खला मुनि जेलेप ला पासको छेउमा सिक्किमको गान्तोक जिल्लाको कुपुपमा रहेको बिटाङ ताल (वा कुपुप ताल)बाट निस्कन्छ। कतिपय ठाउँमा यो नदीलाई मानसाई नदी र सिंहिमारी नदी पनि भनिन्छ।
बङ्गलादेशमा जुनदेखि सेप्टेम्बरसम्मको मनसुन सिजनमा टिस्टा नदीसँगै जल्धाका नदीले धेरै पटक ठूलो बाढी सिर्जना गरेको छ।
चौतारा गा.वि.स.
चौतारा २ नेपालको बागमती अञ्चलको सिन्धुपाल्चोक जिल्लाको एक गाँउ विकास समिति हो। यो ठाउँमा १११४ वटा घर छन्।
जनसङ्ख्या
नेपालको सन् २००१को जनगणना अनुसार चौतारा २को जनसङ्ख्या ५०८९ छ। यस मध्य पुरुष ५२%, र महिला ४८% छन्।
केन रिचर्डसन
केन रिचर्डसन अस्ट्रेलिया का क्रिकेट खेलाडी हुन।
कन्नौज जिल्ला
कन्नौज जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो कानपुर मण्डलको ६ जिल्लाहरू मध्य एक हो।
हुटिट्याउँ
हुटिट्याउँ नेपालमा पाइने एक प्रकारको चराको नाम हो । यसलाई अङ्ग्रेजीमा रेड-वाटल्ड ल्याप्विङ (Red-wattled Lapwing) भनिन्छ ।
राष्ट्रसंघीय शान्ति मिसनमा बीरगति पाएका नेपाली सैनिकहरू
संयुक्त राष्ट्रसंघिय मिसनमा जांदा वीरगती पाउने नेपाली सैनिक हरू
,,
सेलिन बारा
सेलिन स्जुमिगे "बारा", (अन्म ९ सेप्टेम्बर १९७८) मौरिसियन मुलकी फ्रेन्च अश्लील चलचित्र अभिनेत्री हुन ।
औरैया जिल्ला
औरैया जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो कानपुर मण्डलको ६ जिल्लाहरू मध्य एक हो।
रामकृष्ण कुँवर
रामकृष्ण कुँवर नेपाली सेनाका जनरल र सेनापति थिए। उनले गोरखाको लागि विभिन्न युद्ध लडेका छन्। उनका वंशजहरूले राणा शासन स्थापित गरे। उनका नाति काजी बालनरसिंह कुँवर हुन्।
उनलाई १८२८ भदौ १३ गते (इ. १७७१, २५ अगस्ट ) मा श्री ५ पृथ्वीनारायण शाहले पलाञ्चोकबाट पूर्वतर्फ विस्तार गर्न सेनापति बनाए। अमरसिंह थापालाई उनका नायब बनाएर २६०० सिपाही साथ पहाडैपहाड ओल्लो किरातबाट कूच गराए। त्यो नेपाली सेनाले दूधकोशी नदि तरी चौदण्डी दाखिल हुँदा त्रिलोचन र हरिनन्द उपाध्याय पोखरेलले ठूलो सहयोग गरे।
कालु पाँडे
कालु पाँडे वा कालु पाण्डे (जन्म: वंशिधर पाँडे) एक महान् गोरखाली क्षत्रिय भारदार हुन्। गणेश पाँडेका वंशज पाँडे उच्च इमान्दारिता, पराक्रम र शौर्यको महिमा नेपाली इतिहासमा छ। पाँडे वंशका कुलदीपक पनि मानिन्छन्।
विराज थापा मगरले हमला गर्न हिचकिचाउँदा उनी महेश्वर पन्त सँगै सेनापतिमा नियुक्त भएका थिए। नेपालको एकीकरणमा कीर्तिपुरको दोस्रो युद्धमा वीरगति पाएका कालु पाण्डे पृथ्वीनारायण शाहका सेनापति थिए। ईमान्दारिताको प्रतिक कालु पाण्डे एक चतुर मध्यस्थकर्ता पनि हुन्। उनले पृथ्वीनारायण शाह र लम्जुङ्गका राजा रिपुमर्दन शाहको वैरी सम्बन्ध सुधारेका थिए। उनको देहान्तपछि ज्वाइँ केहरसिंह बस्न्यातका भाइ अभिमान सिंह बस्न्यात सेनापति भए। उनले किर्ति
परिवार
उनको जन्म वि.सं. १७७० मा भारदार काजी भीमराज पाँडेको पुत्रको रूपमा भयो। उनी काजी वीरुदत्त पाँडेका नाति हुन्। उनको पूर्वज गणेश पाँडे द्रव्य शाहका सहयोगी हुन्।
किर्तिपुरको लडाइँ
१८१४ साल स्थान : बल्खुखोलामा नेपाल एकीकरण अभियानमा रहेका पृथ्वीनारायण शाहले कीर्तिपुरमाथि आक्रमण गरे। घमासान कीर्तिपुर युद्ध भयो।
दहचोकबाट गोर्खाली सेनाले कीर्तिपुर माथि आक्रमण गर्यो। गोर्खा राज्यका तर्फबाट करिब १२ सय सैनिकले कीर्तिपुरमाथि धावा बोलेका थिए, आक्रमण गरेका थिए। पृथ्वीनारायण शाह आफैँ आक्रमणको कमान्ड गरिरहेका थिए। सानो राज्य कीर्तिपुर करिब तीन सय मात्र सेनाको भरमा प्रतिकार गरिरहेको थियो। त्यसो त कीर्तिपुर एक्लैसँग त्यति सेना थिएनन्। उसले काठमाडौँ, ललितपुर र भक्तपुरसँग सैन्य सहयोग मागेर प्रतिकारमा उत्रिएको थियो।
दुई पक्षबीच घमासान युद्ध भयो। युद्ध करिब ६ घन्टा चल्यो। धेरै गोरखाली सैनिकको मृत्यु भयो। पृथ्वीनारायण शाह स्वयं कीर्तिपुरवासीको कब्जामा परे। तर, राजवध गर्न नहुने नैतिक नियमका कारण मात्र उनी बाँचेर मुक्त भएका थिए। सो युद्धमा गोर्खाली सेनाका सेनानायक कालु पाण्डे मारिए।
सन्तान
उनको पुत्र देवान काजीसाहेब वंशराज पाँडे, सरदार रणसुर पाँडे र मुलकाजी साहिब दामोदर पाँडे हुन्। दामोदर पाँडे नेपालका प्रथम मुख्तियार हुन्। काजी रणदल पाँडे र मुख्तियार रणजंग पाँडे उनका नातिहरू हुन्। उनकी एकमात्र सुपुत्री चित्रवती देवीको विवाह सेनापति बडावीर शिवराम सिंह बस्न्यातका माहिँला छोरा काजी केहरसिंह बस्न्यातसँग गरिदिएका थिए।
षट्तिला एकादशी
हिन्दू पञ्चाङ्गको एघारौँ तिथिलाई एकादशी भनिन्छ । यो तिथि महिनामा दुई पल्ट आउँछ । पूर्णिमापछि र औंसी पछि। पूर्णिमापछि आउने एकादशीलाई कृष्ण पक्षको एकादशी र अमावस्यापछि आउने एकादशीलाई शुक्ल पक्षको एकादशी भनिन्छ । यी दुवै प्रकारका एकादशीहरूको हिन्दू सनातन सम्प्रदायमा धेरै महत्त्व छ । यसै गरी माघ महिनाको कृष्णपक्षको एकादशीलाई षट्तिला एकादशी भनिन्छ ।
षट्तिला एकादशीको व्रत कथा
नारद मुनि त्रिलोकको भ्रमण गर्दै भगवान विष्णुको धाम वैकुण्ठ पुगे । त्यहां पुगेर उनले वैकुण्ठपतिलाई प्रणाम गर्दै उनीसित आफ्नो जिज्ञासा व्यक्त गर्दै प्रश्न गरे- प्रभु ! षट्तिला एकादशीको कथा कस्तो छ र यस एकादशीको व्रत लिदा केकस्तो पुण्य प्राप्त हुन्छ ? देवर्षिद्वारा विनित भावले यसरी प्रश्न सोधिए पछि लक्ष्मीपति भगवान विष्णुले आज्ञा गर्नुभयो- प्राचीन कालमा पृथ्वीमा एउटी ब्राह्मणी बस्दथिइन् । ब्राह्मणीको मप्रति असाध्यै श्रद्धा एवं भक्ति थियो । तिनले मेरा निमित्त सम्पूर्ण व्रत लिने गर्थिन् । एक पटक तिनले एक महिनासम्म व्रत बसेर मेरो आराधना गरिन् । व्रतको प्रभावले स्त्रीको शरीर त शुद्ध भयो तर तिनले कहिल्यै पनि ब्राह्मण एवं देवताका निम्ति अन्न दान गर्दिनथिन् अत: मैंने विचार गरे यी महिला बैकुण्ठमा बसेर पनि अतृप्त नै रहनेछिन्, त्यसैले म स्वयं एक दिन भिक्षा ग्रहण गर्न जानु पर्‍यो । मैले ती वृद्धा ब्राह्मणीका घरमा पुगेर भिक्षाको याचना गरे, अनि उनले एउटा माटोको डल्लो उठाएर मेरा हातमा राखिन् । म त्यो डल्लो लिएर आफ्ना धाममा फर्किए । केही समय पछि ती स्त्री पनि देह त्याग गरी मेरा लोकमा आइन । यहाँ उनले एउटा एक कुटी र आँपको रुख प्राप्त गरिन् । खाली कुटीलाई देखेर ती महिला अत्तालिदै म सामु आइन र भनिन्- म त धर्मपरायण छु, अनि मेरा भागमा चाहि किन खाली कुटी प्राप्त भएको हो प्रभु ! अनि मैले उसलाई बताए कि यो अन्नदान नगरेकाले तथा मलाई माटोको डल्लो दिएको परिणाम हो । त्यसपछि मैंले त्यस ब्राह्मणीलाई भने- जब देव कन्याहरू तिमीलाई भेट्न आउनेछन त्यस बेला आफ्नो कुटिको दैलो खुल्ला राख्नू, उनीहरूले तिमीलाई षट्तिला एकादशीको व्रतको विधान बताउनेछन् । स्त्रीले त्यसै गरिन् र जुन विधि देवकन्याले बताए त्यस विधिले ती ब्राह्मणीले षट्तिला एकादशीको व्रत लिइन् । व्रतको प्रभावले उसको कुटी अन्नधनले भरिपूर्ण भयो । त्यसैले हे नारद ! जो व्यक्तिले यस एकादशीको व्रत लिन्छ र तिल एवं अन्न दान गर्दछ त्यसलाई मुक्ति र वैभव प्राप्ति हुने गर्दछ ।
व्रत विधान र महत्त्व
व्रतविधानका सम्बन्धमा जुन विषयवस्तु पुलस्य ऋषिले दलभ्य ऋषिलाई बताएकाथिए त्यो यहाँ प्रस्तुत गरिन्छ । ऋषि भन्दछन- माघको महिना पवित्र र पावन मानिन्छ, यस महिनामा व्रत र तपको ठूलो महत्त्व छ । यस महिनामा कृष्णपक्षमा आउने एकादशीलाई षट्तिला भन्दछन । षट्तिला एकादशीका दिन मनुष्यले भगवान विष्णुका निमित्त व्रत लिनुपर्छ । व्रत लिने व्यक्तिले गंध, पुष्प, धूप, दीप, ताम्बूल सहित विष्णु भगवानको षोड्षोपचार विधिले पूजा गर्नुपर्छ । मास र तिल मिश्रित खिचडी पकाएर भगवानलाई लगाउनु पर्छ । रात्रिको समयमा तिलले १०८ पटक "ॐ नमो भगवते वासुदेवाय स्वाहा" यस मन्त्रले हवन गर्नु पर्छ । यस एकादशीको व्रतमा तिललाई ६ किसिमले उपयोग गर्नु उत्तम फलदायी मानिएको छ । जुन व्यक्तिले जति किसिमले तिलको उपयोग गर्दछ त्यसलाई त्यति हजार वर्ष स्वर्गप्राप्ति हुन्छ । ऋषिवरले जुन ६ किसिमको उपयोग बताउनुनु भएको छ त्यो यस प्रकार छ-
यी वस्तुलाई आफूले स्वयं ग्रहण र उपयोग त गर्नै पर्छ तथा कुनै श्रेष्ठ ब्राह्मणलाई बोलाएर उनलाई पनि यी वस्तु उपभोग हुने गरी दानादि गर्नुपर्छ। यस प्रकार जसले षट्तिला एकादशीको व्रत लिन्छ, भगवानले उसलाई अज्ञानतापूर्वक गरेभएका सम्पूर्ण अपराधबाट मुक्त बनाई दिनुहुन्छ र पुण्य प्रदान गरेर स्वर्गमा स्थान प्रदान गर्नुहुन्छ। यस कथनलाई सत्य मानेर जो भगवद्भक्तले यो व्रत विधिवत लिन्छ त्यसको प्रभुले निश्चय नै उद्धार गर्नुहुन्छ
तल्लादेही
तल्लादेही नेपालको सुदूरपश्चिमाञ्चल विकास क्षेत्रको महाकाली अञ्चल, बैतडी जिल्लामा अवस्थित गाउँ विकास समिति हो।
अस्ट्रिया राष्ट्रिय फुटबल टोली
अस्ट्रिया राष्ट्रिय फुटबल टिम एसोसिएशन फुटबल टोली हो जसले अन्तर्राष्ट्रिय प्रतिस्पर्धामा अस्ट्रियाको प्रतिनिधित्व गर्दछ र यो अस्ट्रिया फुटबल सङ्घकोको नियन्त्रणमा रहेकोे छ । अस्ट्रियाले सात फिफा विश्व कपको लागि योग्यता पाएको छ, हालै  १९९८ मा । देशले २००८ मा पहिलो पटक युइएफए युरोपेली च्याम्पियनसिप खेलेका थियो, जब यो स्विट्जरल्याण्डको सहकार्यमा आयोजक बनेको थियो र हालै २०१६ मा छनोट भएको थियो ।
नानी (अभिनेता)
नवीन बाबु घन्टा (जन्म २४ फेब्रुअरी १९८४), व्यावसायिक रूपमा नानीको रूपमा परिचित, एक भारतीय चलचित्र अभिनेता, निर्माता, र टेलिभिजन प्रस्तुतकर्ता हुन् जो मुख्य रूपमा तेलुगु सिनेमा र केही तमिल चलचित्रहरूमा आफ्नो कामका लागि परिचित छन्। नानीले सन् २००८ को प्रेमप्रसङ्गयुक्त हास्य 'अष्टा चम्मा'बाट आफ्नो चलचित्रको सुरुवात गरेका थिए र धेरै व्यावसायिक रूपमा सफल चलचित्रहरूमा अभिनय गरेका थिए। विभिन्न चलचित्रहरूमा उनको अभिनयले उनलाई दुई राज्य नन्दी पुरस्कार, एक सर्वश्रेष्ठ अभिनेताको लागि फिल्मफेयर क्रिटिक्स पुरस्कार - दक्षिण र सर्वश्रेष्ठ अभिनेताको लागि फिल्मफेयर पुरस्कार - तेलुगुमा दुई नामाङ्कन दिलाएको थियो। नानीले सन् २०१३ टोरन्टो आफ्टर डार्क चलचित्र महोत्सवमा सर्वश्रेष्ठ हिरो श्रेणीमा पनि एक पुरस्कार जितेका थिए।
उनका सफल परियोजनाहरूमा 'राइड' (सन् २००९), 'भीमिली कबड्डी जट्टू' (सन् २०१०), 'अला मोडलाइन्डी' (सन् २०११), 'पिल्ला जमिन्दार' (सन् २०११), 'इगा' (सन् २०१२), 'येतो वेल्लीपोइन्धी मनासु' (सन् २०१२), 'येवडे सुब्रमण्यम' (सन् २०१५), 'भले भले मगादिवोय' (सन् २०१५), 'कृष्णा गाडी वीरा प्रेमा गाधा' (सन् २०१६), 'जेन्टलम्यान' (सन् २०१६), 'नेनु लोकल' (सन् २०१७), 'निन्नु कोरी' (सन् २०१७), 'मिडिल क्लास अब्बाई' (सन् २०१७), र 'जर्सी' (सन् २०१९) सामेल छन्।
सन् २०१३ मा, नानीले आफ्नो पहिलो चलचित्र 'डी फर डोपीडी' निर्माण गरेका थिए, जुन बक्स अफिसमा व्यावसायिक सफलता बनेको थियो। वाल पोस्टर सिनेमाको ब्यानर अन्तर्गत उनको दोस्रो निर्माण उद्यम, 'अवे' पनि एक महत्वपूर्ण र व्यावसायिक सफलता थियो। उही वर्ष, नानीले तेलुगु वास्तविकता टिभी कार्यक्रम 'बिग बोसको दोस्रो सत्रको आयोजन गरेका थिए।
प्रारम्भिक र व्यक्तिगत जीवन
नानीको पालनपोषण भारतको हैदराबादमा भएको थियो। उनले सेन्ट अल्फोन्सा हाई स्कूलबाट स्कूली शिक्षा गरेका थिए र त्यसपछि वेस्ले कलेजबाट स्नातक हुनु अघि नारायण जुनियर कलेज, एसआर नगरमा अध्ययन गरेका थिए।
पाँच वर्षको प्रेमालाप पछि, नानीले सन् २०१२ मा अञ्जना येलवर्थीसँग विवाह गरेका थिए। उनीहरूको छोराको जन्म सन् २०१७ मा भएको थियो।
हितेन तेजवानी
हितेन तेजवानी (जन्म ५ मार्च १९७४) भारतीय टेलिभिजन अभिनेता हुन् जो क्योंकि सास भी कभी बहू थी, कुटूम्ब र पवित्र रिश्ता जस्ता टेलिभिजन शृङ्खलामा आफ्नो अभिनयको लागि जानिन्छन् । उनी बिग बोस ११का प्रतियोगी हुन् ।
बाल्यकाल
हितेन तेजवानीको जन्म मुम्बई, महाराष्ट्र, भारतमा एक सिन्धी परिवारमा भएको थियो ।
व्यक्तिगत जीवन
हितेन तेजवानीको विवाह क्योंकि सास भी कभी बहु थी र कुटूम्ब मा उनको सह-कलाकार गौरी प्रधान तेजवानीसँग २९ अप्रिल २००४ मा भएको थियो । गौरी र हितेनको घर ११ नोभेम्बर २००९ मा जुम्ल्याहा बच्चा नेवान (पुत्र) र कत्या (पुत्री) जन्मिए ।
नेपाल –तिब्बत /चीन युद्ध
नेपाल भोट सम्बन्ध व्यपारको विषयले चिसो भएको थियो ।
नेपाल तिब्बत चिन युद्ध नेपालले तिब्बत तथा चीन सँग लडेको युद्ध थियो। यो युद्ध सन् १७८८ देखि १७९२ सम्म चलेको थियो।
पहिलो युद्ध
आफुसँग अर्को कुनै उपाय नभएकाले तिब्बतीहरूले केरूंग सन्धी (खासा सन्धि )गरेका थिए दलाई लामाले समयमा कसैबाट कुनै पनि सहयोग पाउन नसकेकाले उनी अप्ठेरो पारगर्न वार्षीक ५०००० जरिवाना तिर्न राजी भएका थिए, त्यसैले त्यो रकम त्यो वर्ष तिरे पनि अर्को वर्ष तिरेनन नेपालले यसलाई आफ्नो अपमान ठान्यो त्यसैले राजकुमार नायब बहादुर शाह अर्को युद्धको तयारी गर्न लागे।
दोश्रो युद्ध
रसुवा गढी र टिमुरे सैनिक सहयोग र रसद पानी का लागि महत्त्वपूर्ण मुकाम थिए त्यहा मल्ल काल देखि नै यौटा किल्ला बनाइएको थियो त्यसै गरी दुगुना गढी र लिस्ती नजीकैका लजिस्टीक ब्याकअप विन्दु थिए। नेपाली सैनिक नेपाल चिन तिब्बत सिमा नाघी त्याहा पुगे किन भनें की रक्षात्मक लडांइ का लागि तिठाउँ उपयुक्त थिए। सबै कमान्डरहरूले आफ्नो जिम्माका अभियान सजिलै सकि दिर्घाचा नराम्रो सँग हान्न पुगे र लामाहरू सबै पछाडी हट्न बाध्य भए नेपाली कमान्डर हरूले ५० धार्नी सुन र १ लाख रूपैया युद्धको क्षतिपूर्ति स्वरूप दिर्घाचामा रहेका तिब्बती अधिकारीहरूसँग माग गरे। लामा हरूले त्यो तिर्न अस्विकार गरे। नेपाली सेना नेपाल फर्के पछि दलाई लामा र तिब्बतमा रहेका चिनीया अम्बानले चिनीया बादशाहलाई नेपालीको आक्रमण तथा तुरून्तै सैन्य साहयताको जानकारी गराए।
यता नेपालमा भने नेपालीहरू खुसी मानाइ रहेका थिए बाहदुर शाह निकै प्रसिद्ध भए उनलाई सुयोग्य बाबुका सुयोग्य छोराको रूपमा सम्मान गरियो। तर रमाइलो त्यतीबेला अर्कै मोड लियो जब ठूलो चिनीया सेना नेपाल विरूद्ध तिब्बतलाई सहयोग गर्न ८ मार्च १७९२ मा लासा पुगीसकेको खबर नेपाल पुग्यो, नेपाल सम्पूर्ण आयश्रोत एकिकरण अभियानमा लगाउदै र भर्खर भएको नेपाल तिब्बत युद्धमा खर्च गरेकाले आर्थिक रूपमा कमजोर थियो।
त्यस्तो बेला चिन तिब्बत संयुक्तको ठूलो संयुक्त सेना सँग लडनु निकै गाह्रो थियो। नेपाली सेनाले पाएको सूचना का आधारमा चिनीया सैनिक नेतृत्व कर्ता फुकांग उनका मित्र हरू थुंग थांग र चुन चान मुख्य सैनिक कमाण्डर रहेका उनी हरू सँग मुख्य गरी ११००० चिनिया सेना थप ३००० तिब्बती सेना का साथै ३००० तिब्बती रिर्जभ सैनिक समेत भएको जानकारी हुन आयो। त्यसबाहेक तिब्बतले काल्लोगं होर खांगको नेतृत्वमा १०००० सेना तयारी गरीरहेका पनि थाह भयो शत्रुको मुख्य शक्ति १७०००० सेना रहेको देखियो तर अर्को खबरले पुस्टी गर्‍यो कि उनीहरूसँग स्थायी, अस्थायी सबै गरी ६०००० देखि ७०००० सैनिक रहेका र चिनीया सेना तिन मुख्य रणमार्गमा नेपाल विरूद्ध आक्रमण गर्न परिचालन गरिएका थाह भयो। पहिलो टोली पहिलो टोली कुतीबाट सोझै नेपाल पट्टी वर्लने भएको थियो भने दोस्रो सैन्य टोली लासा, कुती, दुगुना, लिस्ती, जलवीरे, चौतारा हुदै इन्द्रावती नदी तरेर देवपुर नालदुम माहदेव पोखरी हुदै काठमाडौँ हान्न हिडेको थियो र तेस्रो टोली चाही लासाबाट खार्ता हुदै पूर्वी नेपालको चैनपुर हुदै नेपाली राजधानी आइपुग्न चाहान्थ्यो। खार्ता हुदै आउने तेस्रो टोली ३००० जानाको सानो टोली थियो उनीहरू लै रसदपानी पाउन पनि असुविद्या र चैनपुर क्षेत्रमा बसोबास गर्ने स्थानीयले पनि समर्थन नगर्ने स्थिति भएपछी उनीहरूले सेना सुरूतिरै फर्काए, अन्तत चिनिया सैनिक नेतृत्वले दुई मुख्य मार्ग कुतीबाट चेगं त्सेको नेतृत्वमा तथा केरूगंबाट फुकांग आफै तथा कालोगं होर्कान्डको नेतृत्वमा नेपालमाथी आक्रमण गर्ने निर्णय गरे।
काठमाडौँमा त्रास
चिनियाँ सेना त्यस समयमा एसिया र विश्वको उत्कृष्ट सेना थियो । चिनियाँ सेना र तिब्बती सेनाले नेपाली सेनालाई पछाडी धकेल्दै गयो।
भोटे सेना त्रिशुली वेत्रावती, नुवाकोट सम्म आइपुगे पछि काठमाडौँमा त्रासको वातावरण सिर्जना भयो । उनीहरूले एक शक्तिशाली धक्का दिएर काठमाडौँ नेपाल खाल्डो राजधानी कब्जा गर्न सक्थे । त्यसकारण हतार हतार राजधानी नै मकवानपुर सार्ने काम पनि सुरु हुन लाग्यो ।
सन्धि
मुख्य लेख: बेत्रावती सन्धि
नेपालमा त्रासको माहोल सिर्जना भएको र भोटे/ चीनियाँ सेना पनि आफ्नो मुकामबाट निकै टाढाको दुरी आइपुगेको हुँदा सन्धिको कुरा उठ्यो । यस युद्धमा नेपालको पराजय भएको हुँदा सन्धिमा नेपाललाई निकै तल पारियो ।
स्पेन
स्पेन (España), ), वा स्पेन अधिराज्य (Reino de España), (रेइनो दे एस्पान्या), एक अन्तरमहादेशीय देश हो जुन मुख्यतया दक्षिण-पश्चिमी युरोपमा आन्ध्र महासागर र भूमध्य सागरमा अवस्थित छ। स्पेनको सबैभन्दा ठूलो भाग इबेरिया प्रायद्वीपमा अवस्थित छ। यसको क्षेत्रमा आन्ध्र महासागरको क्यानरी द्वीपसमूह, भूमध्य सागरको बालेआरी द्वीपसमूह र अफ्रिकाको सेउता र मेलियाको स्वायत्त सहरहरू पनि समावेश छन्। देशको मुख्यभूमि जिब्राल्टारद्वारा दक्षिणमा सीमाबद्ध छ। यसको सीमाना दक्षिण र पूर्वमा भूमध्य सागर उत्तरमा फ्रान्स, एन्डोरा र बिस्केको खाडी; र पश्चिममा पोर्चुगल र आन्ध्र महासागरसँग जोडिएको छ। ५,०५,९९० वर्ग किलोमिटर (१,९५,३६० वर्ग माइल) क्षेत्रफल भएको स्पेन युरोपेली सङ्घको दोस्रो सबैभन्दा ठूलो देश हो र ४.७४ करोड भन्दा बढी जनसङ्ख्या भएको युरोपेली सङ्घको सदस्य राष्ट्र हो। स्पेनको राजधानी र सबैभन्दा ठूलो सहर म्याड्रिड हो। अन्य प्रमुख सहरी क्षेत्रहरूमा बार्सिलोना, भालेन्सिया, सेभिया, सारागोसा, मलागा, मुर्सिया, पाल्मा दे मालोर्का, लास पालमास दे ग्रान कानारिया र बिलबाओ समावेश छन्।
प्रशासनको केन्द्रीकरण र मुख्यभूमि स्पेनमा थप राज्य निर्माण १८ औँ र १९औँ शताब्दीमा सुरु भएको थियो। यस अवधिमा अधिराज्यले प्रायद्वीपीय युद्धको केही वर्ष पछि अमेरिकी उपनिवेशका कारण ठूलो भूभाग गुमाएको थियो। राजतन्त्र र गणतन्त्र गरि देश विभिन्न राजनीतिक शासनहरूको बीचमा परेको थियो। सन् १९३६-३९ मा, विनाशकारी गृहयुद्ध पछि, एक फासीवादी तानाशाहीको उदय भएको थियो जुन सन् १९७५ सम्म चलेको थियो। सन् १९७८ को स्पेनी संविधान अन्तर्गत प्रजातन्त्रको पुनर्स्थापना र सन् १९८६ मा युरोपेली सघ्घमा प्रवेशसँगै, देशले गहिरो सामाजिक र राजनीतिक परिवर्तनको साथसाथै एक महत्वपूर्ण आर्थिक विकास हासिल गरेको थियो।
स्पेनी कला, सङ्गीत, साहित्य र परिकारहरू विश्वव्यापी रूपमा प्रभावशाली छन्, विशेष गरी पश्चिमी युरोप र अमेरिकामा यसको प्रभुत्व कायम छ। यसको ठूलो सांस्कृतिक धनको प्रतिबिम्बको रूपमा, स्पेनसँग विश्वको चौथो सबैभन्दा ठूलो सङ्ख्यामा विश्व सम्पदा क्षेत्रहरू (४९) छन् र यो विश्वको दोस्रो सबैभन्दा बढी भ्रमण गरिएको देश हो। यसको सांस्कृतिक प्रभाव मध्ये ५७ करोड जनसङ्ख्याले स्पेनी भाषा बोल्दछन् जसले स्पेनीलाई विश्वको दोस्रो सबैभन्दा बढी बोलिने मातृभाषा बनाउँदछ।
स्पेन एक विकसित देश हो। यो धर्मनिरपेक्ष संसदीय प्रजातन्त्र र एक संवैधानिक राजतन्त्रात्मक राष्ट्र हो। राजा फिलिप छैठौँ राज्यको प्रमुखको रूपमा रहेका छन्। यो एक उच्च आय भएको देश हो भने स्पेन उन्नत अर्थव्यवस्था भएको राष्ट्र समेत हो। विश्वको चौधौँ सबैभन्दा ठूलो अर्थव्यवस्था भएको स्पेन एक शक्तिशाली राष्ट्रको रूपमा रहेको छ। सन् २०१९ मा ८३.५ वर्ष सहित स्पेन विश्वकै सबैभन्दा लामो जीवन प्रत्याशा भएको देश हो। यो स्वास्थ्य सेवाको गुणस्तरमा विशेष गरी उच्च स्थानमा रहेको छ। यसको स्वास्थ्य सेवा प्रणालीलाई विश्वव्यापी रूपमा सबैभन्दा प्रभावकारी मानिन्छ। यो अङ्ग प्रत्यारोपण र अङ्ग दानमा अग्रणी भूमिकामा रहेको छ।  स्पेन संयुक्त राष्ट्र सङ्घ, युरोपेली सङ्घ, युरोजोन, युरोप परिषद्, इबेरो-अमेरिकी राज्य सङ्गठन, भूमध्यसागरीय सङ्घ, उत्तर एट्लान्टिक सन्धि सङ्गठन, आर्थिक सहयोग र विकास सङ्गठन, युरोप सुरक्षा र सहयोग सङ्गठन, विश्व व्यापार सङ्गठन र धेरै अन्य अन्तर्राष्ट्रिय सङ्गठनहरूको सदस्य राष्ट्र हो।
ह्वेल
ह्वेल ठुला, समुन्द्री स्तनधारी जलचर हुन् । अन्य स्तनधारी जस्तै, यिनिहरू पनि वायुमण्डलबाट अक्सिजन लिने गर्छन्, केही मात्रामा रौं हुन्छन् र यिनिहरूको पनि तातो रगत हुन्छ।
मुख्यतया ह्वेलहरू दुई प्रकारका हुन्छन् र यिनको लगभग १०० प्रजाती हुन्छ। ह्वेलहरू सिटेसिया इन्फ्राअडर अन्तर्गत पर्छन् जस अन्तर्गत डल्फिन र पर्पैजेज पनि पर्दछन्। सिटेसिया इन्फ्राअडर अन्तर्गतका दुई पार्भोअडरहरू माइस्टिसिटी (बेलिन ह्वेल) र ओडन्टोसिटी (तुथेड ह्वेल) लगभग ३ करोड ४० लाख वर्ष अघि तिर बिभजित भए। ह्वेलहरू यी दुई पार्भोअडर अन्तर्गत ८ वटा परिवारमा विभाजित छन्, ती हुन; बेलैनोप्टेरिडी (रोरक्वायल), बेलैनिडी (राइट ह्वेल), सिटोथेरिडी (पिग्मी राइट ह्वेल), एस्क्रिक्टिडी (खैरो ह्वेल), मोनोडन्टिडी (बेलुगास र नरह्वेल्स), फाइसेटेरिडी ( स्पम ह्वेल), कोजिडी (ड्वार्फ र पिग्मी स्पम ह्वेल) र जिफिडी (बिकेड ह्वेल) । ह्वेलहरू आकारमा २.६ मिटर (८.५ फिट) र १३५ किलोग्राम (ड्वार्फ स्पम ह्वेल) देखी २९.९ मिटर (९८ फिट) र १९० मेट्रिक टन (निलो ह्वेल) सम्म हुन्छन्।
मानिसहरू "ह्वेल" शब्दलाई फरक फरक ढङ्गले प्रयोग गर्छन्। केहि मानिसहरू डल्फिन र पर्पैजेज(Porpoises) समेत सम्पुर्ण सिटेसियन (Cetacean)हरू लाई ह्वेल भन्छन्। यी मानिसहरूले डल्फिन र पर्पैजेज पनि ह्वेल हुन भन्छन्,किनकि यिनिहरू पनि सिटासियन हुन् भने अरूले डल्फिन र पर्पैजेजलाई ह्वेलसँग छुट्याउछन किनकि ह्वेलहरू आकारमा ठुला हुन्छन्। वास्तवमा ह्वेल र डल्फिन लाई छुट्याउने या नछुट्याउने भन्ने विषयमा स्पष्ट आधार छैन्।
धेरै देशहरूमा ह्वेल मार्न नपाइने नियम छ। तर केही देशहरू जस्तैः आइसल्यान्ड, जापान मा यस्तो नियम छैन्। ह्वेलहरू मासु र तेलको लागि मारिन्छन्।
प्रजनन
एउटा परिपक्व पोथी ह्वेलले प्रत्येक २ वा ३ वर्षमा एउटा बच्चा जन्माउछन्। यिनिहरूको गर्भअबस्था लगभग १ वर्ष सम्म रहन्छ र बच्चाहरू १ वर्ष भन्दा बढी समयसम्म आमा सँगै रहन्छन्। ह्वेलहरू ७ देखि १०वर्षको उमेरमा प्रजननको लागि परिपक्व हुन्छन्। यस्तो प्रकारको प्रजननबाट थोरै सन्तति त उत्पादन हुन्छन् तर मृत्युदर चाहिँ घट्छ। सिकारको प्रभावले गर्दा ह्वेलहरूको जनसङ्ख्या वृद्धि बिस्तारै भइ रहेको छ।
हाइपरथाइरोडिजम
हाइपरथाइरोडिजम थाइरोइड ग्रन्थीले उत्पादन गर्ने हर्मोनहरूकोमात्रामा आएको गडबडीले गर्दा हुने रोग हो। रक्तपरीक्षण गर्दा यदि रगतमा टी फ़ोर र टी थ्री हर्मोन बढी देखिने र टी एस एच  हर्मोन घटेको देखिएमा हाइपरथाइरोडिजम भएको बुझिन्छ । रगतमा थाइरोइडको मात्रा बढी हुने रोगलाई नै हाइपरथारोडिजम भनिन्छ ।
कारणहरु
१.घाँटीमा भाइरसको कारणले संक्रमण भएमा थाइरोइड ग्रन्थीको नियमित कार्य विथोलिन सक्छ र सो ग्रन्थी सुन्निएर तातो र रातो हुन्छ । यस्तो अवस्थामा पहिले बनिसकेका हर्मोन निस्किन्छ र हाइपरथाइरोडिजमको लक्षण देखिन्छ । २.थाइरोइड ग्रन्थीमा एक वा बढी गिर्खा भएको कारणले गर्दा धेरै हर्मोन उत्पादन गरिरहेको हुन सक्छ जसले गर्दा हाइपरथाइरोडिजमको लक्षण देखिन्छ । ३.थाइरोइड बनाउन निर्देशन दिने हर्मोन टीएसएच जस्तै खालका एन्टिवडिजले थाइरोइड ग्रन्थीलाई हर्मोन बनाइरहन निर्देशन गरिरहन्छ, यस्तो अवस्थालाई ग्रेभस् रोग भनिन्छ । यसबाट थाइरोइड हर्मोन उत्पादन बढिरहेको हुन्छ र हाइपरथाइरोडिजमको लक्षण देखिन्छ ।
लक्षणहरु
१.मुटु ढुकढुक गर्ने, हात काम्ने, पसिना खलखली आउने,झाडापखाला हुने, वजन घट्ने, थकान महसुस हुने, जीउ गल्ने, हातखुटा दुख्ने आदि समस्या देखिन्छ । २.कसैकसैमा आँखा अलि अगाडि बढ्ने समस्या देखिन्छ । ३.महिलाको महिनावारी गडबढ हुन्छ। ४.गर्भ नरहने समस्या हुनसक्छ वा रहेपनि खस्ने समस्या आउन सक्छ । ५.गर्भवती अवस्थामा विभिन्न जटिलताहरु आउन सक्छ।
निदानका विधिहरु
१.थाइरोइड ग्रन्थी भाइरसको संक्रमणको कारणले बिथोलिएर हाइपरथाइरोडिजम भएको अवस्थामा व्यक्तिको अनुगमन गर्न जरुरी हुन्छ । यो आफै निको हुन सक्छ । यस्तो खालको हाइपरथाइरोडिजममा थाइरोइड घटाउने औषधीको खासै आवश्यकता पर्दैन। यसमा विरामीलाई धैर्य गर्न र औषधीको जरुरी नभएको जानकारी दिनुपर्छ । यो आत्तिनुपर्ने रोग होइन भनेर विरामीलाई सम्झाउनु पर्छ ।
२.थाइरोइड ग्रन्थीमा एक वा बढी गिर्खा भएर र ग्रेभस् रोग भएर हाइपरथाइरोडिजम देखिएको अवस्थामा निम्न ३ उपायहरूबाट निदान गर्न सकिन्छ:
थाइरोइड बढ्ने(उत्पादन क्रमलाई) औषधीको प्रयोगले थिचेर राख्न सकिन्छ । यस्तो औषधी दैनिक एक, दुई वा तीन पटकसम्म खान सकिन्छ । यसको धेरै नकारात्मक असरहरु हुदैन तर कसैकसैलाई कलेजो खराब गर्ने, किटाणुसंग लड्ने क्षमतालाई कमजोर बनाउने आदि हुन सक्दछ । यदि औषधी प्रयोग गर्दा गदै कुनै नकारात्मक असरहरु देखा परेमा तुरुन्त चिकित्सकसंग भेटी औषधी बन्द गर्नुपर्ने हुन्छ । औषधीले थाइरोइड ग्रन्थी घटाउने होइन्, उत्पादन भएको हर्मोनलाई थिचेर सन्तुलित अवस्थामा राख्न मात्र मदत गर्दछ ।
शल्यक्रिया मार्फत थाइरोइड ग्रन्थी निकालेर थाइरोइडको उत्पादन रोक्न सकिन्छ । शल्यक्रिया गर्दा घाटीमा दाग बस्न सक्छ र स्वर भासिनसक्छ ।
रेडियो एक्टिभ आयोडिन भनेको टल्किने तत्व राखिएको एक किसिमको रेडियो लेभल आयोडिन हो। थाइरोइड हर्मोनको उत्पादन नियन्त्रण गर्न रेडियो एक्टिभ आयोडिनको सेवन गराइन्छ । यो खाएपछि सीधै ग्रन्थीमा गएर सञ्चित हुन्छ र त्यसको विनास गरिदिन्छ । यसरी थाइरोइड ग्रन्थीले थाइरोइड हर्मोन उत्पादन गर्न सक्दैन।
अनुसन्धानहरूका अनुसार ९० प्रतिशत भन्दा बढी विरामीलाई एक पटकको उपचारले सम्पूर्ण निको हुन्छ तर ५ देखि १० प्रतिशतलाई एक पटकमा निको भएन भने ६ महिनासम्म अनुगमन गरी पुनः उपचार गर्नुपर्ने हुन्छ । यो उपचार गर्दा पुरुषको वीर्य वा महिलाको अण्डमा असर नपरोस् भनेर एक वर्षसम्म बच्चा नजन्माउनु राम्रो हुन्छ । कालान्तरमा बच्चा जन्माउन यो उपचार विधिले कुनै समस्या पार्दैन ।
नेपाली जङ्गी अड्डा
नेपाली सेनाको प्रधान कार्यालयलाई परम्परागत शब्दमा जंगी अड्डा भन्ने गरिन्छ। पहिले यसलाई शाही नेपाली जंगी अड्डा भनिन्थ्यो। नेपाली सेनाको जंगी अड्डा नेपाली राजधानीको भद्रकालीमा रहेको छ।
,
सुनौलो लङ्गुर
गिको सुनौलो लङ्गुर अथवा सामान्यतया सुनौलो लङ्गुर, भारतको पश्चिमी आसामको सानो क्षेत्रमा र भुटानको कालो हिमालको छिमेकी पहाडहरूमा पाइने पुरानो जगतको बाँदर एक प्रजाति हो अथवा अर्को शब्दमा भन्नुपर्दा यो पूर्व जगतको बाँदर प्रजातिको एक सदस्य हो जुन भारतको पश्चिमी आसाम तथा भुटानका केही भूभागहरूमा पाइन्छन्। यस प्रजातिको लङ्गुर भारतमा बाँदर प्रजातिको सबैभन्दा सङ्कटापन्न जीवको रूपमा रहेको छ। धेरै हिमालयका मानिसहरूले लामो समयदेखि पवित्र मानेका यस सुनौलो लङ्गुरलाई सर्वप्रथम सन् १९५० मा, बेलायती भारतीय प्रकृतिविद् एड्डर्व पिटचर्ड गिले यसको खोज तथा अनुसन्धान गरेका थिए। सुनौलो लङ्गुरको वयस्क भालेहरूको शरीरमा गाढा पहेँलो वा सुनौलो रङ हुन्छ भने पोथीहरूको शरीरमा हल्का खाले रङ हुन्छ।यसको अनुहार सामान्यतया कालो हुन्छ जसलाई सुनौलो केशले घेरेको हुन्छ। यस प्रजातिको लङ्गुरको पुच्छर लामो हुन्छ भने यसक‍ लम्बाइ ५० सेन्टिमिटर (१९.६९ इन्च) लामो हुन्छ। यो उच्च रूखमा बस्दछ। पाकेको र नपाक्ने फलफूल, परिपक्व तथा साना पातहरू, बीउ, फल र फूलहरूको जडीबुटीयुक्त बनस्पतिहरू यसका प्रमुख आहार हुन्। समूहको औसत आकारमा आठ जना हुन्छन् र प्रत्येक वयस्क भालेको अनुपातमा पोथीको अनुपात भन्दा ठूलो हुन्छ। यो भारत र भुटानको सबैभन्दा खतरामा परेको बाँदरको प्रजातिहरू मध्ये एक हो।
खोज तथा अनुसन्धान
सुनौलो लङ्गुरको सबैभन्दा पुरानो तथ्याङ्क रोबर्ट बोइलउ पेम्बर्टनको सन् १८३८ को एउटा कागजमा लेखिएको थियो। तथापि, पेम्बर्टनको तथ्याङ्क पुस्तक हराएको र सन् १९७० को दशकमा मात्र पुन: पत्ता लागेको हुनाले सुनौलो लङ्गुरको वैज्ञानिक आविष्कार बेग्लै ढङ्गमा सुरु भएको थियो। सन् १९०७ मा केही सिकारीहरूका साथ बाहिर अन्वेषणका लागि निस्केका एडवर्ड ओसवाल्ड सेब्बियरले जमदुयारको आसपासमा सुनौलो रङ्ग भएको देखेको खुलासा गरेका थिए।तथापि, त्यतिबेला न त यसको कुनै तस्वीर, न त जीवित वा मृत नमुना प्रस्तुत गरिएको थियो। सन् १९१९ को एउटा प्रकाशनमा छापिएको सुनौलो लङ्गुरलाई अज्ञात वैज्ञानिक वर्गीकरणको दर्जाको जनावरको रूपमा उल्लेख गरिएको थियो।
अगस्ट १९५४ मा गिले एक निष्कर्ष निकाल्दै लन्डनको भौगर्भिक समाजका एक जना विशेषज्ञलाई सुनौलो लङ्गुर नयाँ प्रजाति हुन सक्छ भनी सल्लाह दिए। जनवरी १९५५ मा गिले आफ्नो परिणामलाई भारतको भौगर्भिक सर्वेक्षणमा पेश गर्दै सुनौलो लङ्गुरका चलचित्रहरू देखाएपछि यसलाई त्यस क्षेत्रको आगामी सर्वेक्षणमा यसलाई पनि समावेश गर्न सुझाव दिएका थिए। उक्त सुझावले तत्कालीन सर्वेक्षणका निर्देशक डा. सुन्दरलाल होराको समर्थन प्राप्त गरेको थियो र पछि त्यही वर्ष सर्वेक्षण टोलीले सुनौलो लङ्गुरको ६ वटा नमुना सङ्कलन गरेको थियो। त्यसको अर्को वर्ष अर्थात् सन् १९५६ मा, यसको नमुनाहरू अध्ययन गर्ने प्रजाति विद् डा. एच. खजुरियाले गिको सम्मानमा यसलाई प्रेस्बिस्टिस गि नामकरण गर्दै नयाँ प्रजाति बारे वर्णन गरेका थिए।
शारीरिक विवरण
वयस्क सुनौलो लङ्गुरको रङ्ग हल्का पहेँलो देखि सुनौलोसम्म हुन्छ। यसको कोखो र छातीमा केशहरू गाढा र प्रायः खिया जस्तो देखिने रङका हुन्छन्। किशोर-किशोरीहरू र पोथीहरूका रङ्गहरू हलुका, चाँदीको सेतो र हल्का पहेँलो हुन्छन्। यसको भुत्लामा मौसमी रूपमा रङ्ग परिवर्तन हुन्छ। गर्मीमा रङ्गीबिरङ्गी सेतो वा हल्का पहेँलो र जाडोमा गाढा सुनौलो वा काष्ठफलमा परिवर्तन हुन्छ। मनसुनको बेला पानी पर्नदेखि आँखा जोगाउन तिनीहरूको लामो जुँगा हुन्छन्। सुनौलो लङ्गुरको कालो अनुहार र यसको मुकुटमा ठूलो कपाल हुन्छ।
सुनौलो लङ्गुरले यौन अनैतिकतालाई प्रदर्शित गर्दछ। पोथीभन्दा भाले ठूलो र बलियो हुन्छ। वयस्क भालेहरूको तौल औसतमा १०.८ किलोग्राम (पाउन्ड) र वयस्क पोथीहरूको वजन ९.५ किलोग्राम (२१ पाउन्ड) हुन्छ। टाउको र शरीरको लम्बाई ५०–७५ सेन्टिमिटर (२०–३० इन्च) हुन्छ भने तुलनात्मक रूपमा लामो पुच्छर ७०–१०० सेन्टिमिटर (२८–३९ इन्च) लम्बाइको हुन्छ।
वितरण
सुनौलो लङ्गुर लगभग ३०,००० वर्ग किलोमिटर (१२,००० वर्ग माइल) क्षेत्रफलमा पाइन्छ, जसमध्ये अधिकांश अनुपयुक्त वासस्थान हो। यस क्षेत्र दक्षिणमा ब्रह्मपुत्र नदी, पूर्वमा मानस नदी, पश्चिममा सुनकोशी नदी, आसाम र उत्तरमा भुटानको कालो हिमालद्वारा जोडिएको छ। यी जैविक-भौगोलिक अवरोधहरूले गर्दा नजिकको सम्बन्ध भएको लङ्गुर प्रजातिको विकिरण भएको विश्वास गरिन्छ। सन् १९८८ मा सुनौलो लङ्गुरका दुई बन्दी समूहलाई उत्तर-पूर्वी भारतको त्रिपुरा राज्यमा जङ्गलमा मुक्त गरिएको थियो। यो तिनीहरूको प्राकृतिक दायरा भन्दा बाहिरको क्षेत्र हो। सेपाहिजोला वन्यजन्तु अभयारण्यमा जारी गरिएको एउटा समूह जीवित छन् भने ती र जङ्गलमा घुलमिल भएको छन्।
व्यवहार
यस प्रजातिका लङ्गुरहरू यसको बासस्थान दायरा अन्तर्गत धेरै जसो भागमा उच्च रूखहरूमा सीमित हुन्छन् जहाँ यसको लामो पुच्छर सन्तुलितको बनाइराख्ने काम गर्दछ। यस प्रजातिको लङ्गुरहरू हाँगाबाट अर्को रूखको हाँगामा छलाङ लगाउने गर्दछन्। सुनौलो लङ्गुर मुख्यतया रूखमानै बस्ने भएकाले यी प्राणीहरू विरलै जमिनमा ओर्लिन्छन्। वर्षा ऋतुमा यसले शीत र पानीले भिजेका पातहरूबाट पानी प्राप्त पिउने गर्दछ। यस प्रजातिका लङ्गुरहरू साकाहारी हुन्छन् भने यी लङ्गुरले मुख्यतया फलफूल, रूखका पात, बीउ, फुल आदी खाने गर्दछन्। यस प्रजातिको लङ्गुर सामान्यतया एक समुदायमा बस्ने गर्दछन् जसमा लगभग ८ सदस्यहरू (कहिलेकाँही ५० सदस्य सम्म पनि) हुन्छन् जसमा केही पोथी तथा अधिक भाले लङ्गुरहरू हुन्छन्। यस प्रजातिको लङ्गुरको सानो समूह चार सदस्यहरू मिलेर बनेका हुन्छन् भने सबैभन्दा ठूलो समूहमा २२ सदस्यहरू हुन्छन्। मानिसहरू माझ बस्न नडराउने हनुमान लङ्गुरहरू जस्तो नभई सुनौलो लङ्गुर मानिसहरूबाट टाढै बस्ने लजालु स्वभावको हुन्छ। मानिसहरूको उपस्थितिबाट अस्वाभाविक रूपमा प्रभावित हुन सक्ने भएकाले यसका थुप्रै आनीबानीहरू याद गर्न गाह्रो हुन सक्छ। सुनौलो लङ्गुर दिनमा सक्रिय हुन्छ। यस प्रजातिको लङ्गुरले आफ्नो अधिकांश समय रूखको बिताउने गर्दछन्
संरक्षण
सुनौलो लङ्गुर हाल घट्दो जनसङ्ख्या प्रवृत्तिसँगैै खतरामा परेको छ तसर्थ यसलाई अन्तर्राष्ट्रिय प्रकृति संरक्षण सङ्घले सङ्कटापन्न वन्यजन्तुको सूचीमा राखेको छ। परिपक्व वयस्कको कुल जनसङ्ख्या ६०००–६५०० रहेको जनाइएको छ। यो भारत र भुटानको अति लोपोन्मुख प्रजातिहरू मध्ये एक हो।  भारतमा सुनौलो लङ्गुरको ९३% जनसङ्ख्या वन आरक्षण (चिराङ, मानस र रिपु) र मानस राष्ट्रिय निकुञ्जको पश्चिमी भागमा पाइन्छन् र बाँकी यसका थोरै जनसङ्ख्या देशका विभिन्न भागहरूमा पाइन्छन्। गत ३० वर्षमा सुनौलो लङ्गुरको नसङ्ख्या ३०% भन्दा बढीले घटेको छ र निकट भविष्यमा अझ घट्ने अनुमान गरिएको छ। सुनौलो लङ्गुरलाई कानुनले आफ्नो दायरामा सुरक्षित राखेको छ। यो प्रजाति भारतको वन्यजन्तु संरक्षण ऐन, १९७२, र भुटानको वन तथा प्रकृति संरक्षण ऐन, १९९५, दुवैको अनुसूची १ मा सूचीकृत छ।
भारतमा
५ जुन २०१९ मा, काकोइजना आरक्षित वनका बासिन्दाहरूले सुनौलो लङ्गुरहरूले खाना खोज्न आफ्नो ज्यान जोखिममा नपारून भन्ने उद्देशले ५ जुन २०१९ मा, असमको बोङ्गाइगाउँ जिल्लाका जिल्ला अधिकारीहरूले अम्बा, आँप, ऐसेलु र अन्य फलफूलका रूखहरू रोप्न महात्मा गान्धी राष्ट्रीय ग्रामीण रोजगार ग्यारेन्टी ऐन अन्तर्गत एउटा परियोजनाको सुरुवात गरेका थिए। आरक्ष वनभन्दा बाहिरको खाना खोज्दै गर्दा विद्युत् र सडक दुर्घटनामा परी कैयौँ सुनौलो लङ्गुरको मृत्यु भएको थियो। सन् १९८८ मा भारतको त्रिपुरा राज्यको पश्चिमी क्षेत्रको दुई संरक्षित क्षेत्रहरूमा सुनौलो लङ्गुरको दुई बन्दी समूहलाई मुक्त गरिएको थियो। शिशु तथा युवाको सापेक्षिक मृत्युले मानव गतिविधिद्वारा आवासको ह्राससँग जनसङ्ख्या घट्दै गएको सङ्केत गर्दछ। आसाम जिल्लाको कोकराझाडका रबर खेती हुने क्षेत्रमा यसका सानो तर संरक्षित जनसङ्ख्या सन् १९९७ मा ३८ बाट बढेर सन् २००२ मा ५२ मा पुगेको थियोे। रबरका दानाहरू वा बिउहरू खाएर उनीहरू बाँचेको तथ्याङ्कमा जनाइएको छ।
सेतोपुच्छ्रे हुटिट्याउँ
सेतोपुच्छ्रे हुटिट्याउँ नेपालमा पाइने एक प्रकारको चराको नाम हो । यसलाई अङ्ग्रेजीमा ह्वाइट-टेल्ड ल्याप्विङ (White-tailed Lapwing) भनिन्छ ।
गोरखपुर जिल्ला
गोरखपुर जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो गोरखपुर मण्डलको ४ जिल्लाहरू मध्य एक हो। यो जिल्ला गोरखपुर मण्डलको सदरमुकाम पनि हो।
चुचुरे
चुचुरे नेपालको जनकपुर अञ्चलको रामेछाप जिल्लाको एक गाँउ विकास समिति हो। यो ठाउँमा ५०६ वटा घर छन्।
डोमिनिकाका विश्व सम्पदा क्षेत्रहरूको सूची
सन् २०१४ सम्ममा डोमिनिकाका १ वटा सम्पदालाई संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमा मान्यता प्रदान गरिएको छ ।
विश्व सम्पदा क्षेत्रहरूको सूची
युनेस्कोद्वारा विश्व सम्पदा क्षेत्र घोषित गरिएको डोमिनिकाका सांस्‍कृतिक र प्राकृतिक स्थलहरूको सूची:
{{Legend|#D0E7FF|* सीमा पार क्षेत्रहरू |outline=silver}}
स्फटिकेश्वर महादेव मन्दिर
स्फटिकेश्वर महादेव मन्दिर सिन्धुपाल्चोक जिल्लाको फटकशिला गाविसमा इन्द्रावती नदीको किनारमा अवस्थित प्रसिद्ध मन्दिर हो । यस मन्दिरको बारेमा हिन्दुहरूको धर्म ग्रन्थ स्कन्द पूराणको ९३ औँ अध्यायमा पनि उल्लेख गरिएकोछ । पौराणिक कालमा यस मन्दिरको पूर्व तर्फ रहेको इन्द्रावती नदीलाई "हिमस्रवा", उत्तर तर्फ रहेको जर्गे खोलालाई "चन्द्रकान्ती",पूर्वमा रहेको डाँडालाई "कान्तितिर्थ" र फटकशिला डाँडालाई "काकन्द पर्वत"को नामले चिनिएको पाइन्छ ।
नेपाली सेनाले बनाएका सडकमार्गहरू
नेपाली सेनाले निम्न लिखित सडक तथा तिनका खण्डहरू निर्माणमा योगदान गरेको छ।
दलभञ्जन पाँडे
काजी दलभञ्जन पाँडे नेपाली काजी एवम् भारदार हुन् । उनी पाँडे वंशका अन्तिम सर्जक थिए। उनीसहित रणवीर सिंह थापा, चौत्तरिया प्रण शाह, बखतसिंह सरदार, नरसिंह थापा र कप्तानहरूले मोहरछाप लगाइ चिठ्ठीमा सुगौली सन्धिको पत्र पुर्याएका थिए । उनी राजा रणबहादुर शाह, महारानी राज राजेश्वरी र भीमसेन थापासँगै बनारस गएको थिए । माथवर सिंह थापाको हत्या पछि बनेको मन्न्री मण्डलमा उनी पाँचौ बरियतामा थिए । उनको मातहतमा एक रेजिमेन्ट सेना थियो ।
खलक
उनी सरदार जगजीत पाँडेका पुत्र थिए, जो गोरा पाँडे गुटका थिए। उनका हजुरबुबा काजी तुलाराम पाँडे कान्तिपुरको लडाइँमा १८२५ इन्द्रजात्रामा वीरगतिको प्राप्त भएका थिए। उनका सबै दाजुभाइहरू- जङ्ग वीर, वीरभञ्जन र सिंह वीर आफ्नो जीवनमा काजी बनेका थिए। उनका काका रणजीत पाँडे एक समय नेपालको मुलकाजी बनेका थिए। भने उनका काका भोटु पाण्डे नेपाल चीन युद्धको आक्रमणमा सैन्य अधिकारी थिए ।
कोत पर्व
कोत पर्वमा उनको समेत हत्या भएको थियो ।
मानस नदी
मानस नदी दक्षिणी भुटान र भारतको बीचमा हिमालयको फेदमा रहेको एक सीमावर्ती नदी हो। यो भुटानको सबैभन्दा ठूलो नदी प्रणाली हो। यो पश्चिमी असममा भारतमा पुन: डेबोच गर्नु अघि तीन अन्य प्रमुख स्ट्रिमहरू द्वारा भेटिन्छ। नदीको कुल लम्बाइ 400 km छ, तिब्बत, चीन हुँदै 24 km बग्छ, भुटानमा 272 km बग्छ र त्यसपछि 104 km अघि असम हुँदै बग्छ। यो जोगीघोपामा शक्तिशाली ब्रह्मपुत्र नदीमा मिसिन्छ। मानसको अर्को प्रमुख सहायक नदी, आई नदीले यसलाई असममा बाङ्पारीमा मिल्छ।
मानस राष्ट्रिय निकुञ्ज एक समाहित परियोजना टाइगर रिजर्भ, एक हात्ती आरक्ष र एक बायोस्फियर रिजर्व हो, जुन डिसेम्बर सन् १९८५ मा घोषणा गरिएको युनेस्को विश्व सम्पदा क्षेत्र हो।
कुशीनगर जिल्ला
कुशीनगर जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो गोरखपुर मण्डलको ४ जिल्लाहरू मध्य एक हो।
थोमस जेफर्सन
थोमस जेफर्सन अमेरिकाका तेस्रो राष्ट्रपति हुन्। उनको जन्म सन् १७४३ अप्रिल १३ मा भएको थियो। उनी सन् १८०१ मार्च ४ देखि सन् १८०९ मार्च ४ सम्म अमेरिकाका तेस्रो राष्ट्रपति थिए। उनी स्वतन्त्रताको घोषणापत्र (डिक्लारेसन अफ इन्डिपेन्डेन्स) का प्रमुख लेखकमध्ये एक जना हुन्। उनको निधन सन् १८२६ जुलाई ४ मा भएको थियो।
गाजले धावक
गाजले धावक नेपालमा पाइने एक प्रकारको चराको नाम हो । यसलाई अङ्ग्रेजीमा इन्डियन कर्सर (Indian Courser) भनिन्छ ।
गन विथ द विण्ड
गन विथ द विण्ड एक प्रसिद्ध अङ्ग्रेजी उपन्यास हो। यो उपन्यासका लेखिका मार्गरेट मिशेल हुन्।
कथा
यो उपन्यास अमेरिकी गृह युद्धको समयमा आधारित एक प्रेम कथा हो। यो कथाको मुख्य नायिका मार्गरेट एक दक्षिणी कन्फेडरेट राज्य (जर्जिया)की एक सम्पन्न महिला हुन्।
थालाकाडा
थालाकाडा नेपालको सुदूरपश्चिमाञ्चल विकास क्षेत्रको महाकाली अञ्चल, बैतडी जिल्लामा अवस्थित गाउँ विकास समिति हो।
इयोन मोर्गन
ओइन मोर्गन इङ्ल्यान्ड का क्रिकेट खेलाडी हुन।
झू झू (अभिनेत्री)
झू झू (जन्म १९ जुलाई १९८४) एक चिनीयाँ अभिनेत्री र गायिका हुन्। उनी एमटिभी चीनमा भिजेको रूपमा प्रसिद्ध छिन्।
अयोध्या
अयोध्या (आइएसएसटी: Ayodhyā) भारतको उत्तर प्रदेश राज्यमा रहेको फैजाबाद जिल्ला (आधिकारिक रूपमा अयोध्या जिल्ला)को प्रशासनिक सदरमुकाम र सहर हो। यो सहरले छिमेकी भागिनी सहर फैजाबादसँग आफ्नो नगरपालिका परिषद साझा गरेको छ। सरयू नदीको तटमा रहेको अयोध्या सहरलाई प्राचीन कालमा कौशल देश भनिन्थ्यो। अयोध्या हिन्दुहरूको प्राचीन र सात पवित्र तीर्थस्थलहरूमध्ये एक हो। अथर्ववेदमा अयोध्यालाई ईश्वरको नगर बताइएको छ र यसको सम्पन्नताको तुलना स्वर्गसँग गरिएको छ। हिन्दुहरूको धार्मिक ग्रन्थ रामायण अनुसार अयोध्याको स्थापना मनुले गरेको थियो।
रामकोट
सहरका पश्चिमी भागहरूमा स्थित रामकोट अयोध्यामा पूजाको प्रमुख स्थान हो। यहाँ भारत र विदेशबाट आउने भएका श्रद्धालुहरूको साल भर आना जाना लगा रहन्छ। मार्च-अप्रैलमा मनाए जाने वाला रामनवमी पर्व यहाँ ठूला जोश र धूमधामबाट मनाइन्छ।
त्रेताका ठाकुर
यो मन्दिर त्यस स्थानमा बना छ जहां भगवान रामले अश्वमेघ यज्ञको आयोजन गरेको थियो। लगभग ३०० साल पहिला कुल्लूका राजाले यहाँ एक नया मन्दिर बनाए। यस मन्दिरमा इंदौरका अहिल्याबाई होल्करले १७८४मा र सुधार गरे। त्यसै समय मन्दिरबाट सटे भए घाट पनि बनवाए गए। कालेरामको मन्दिर नामले लोकप्रिय नये मन्दिरमा जो काले बलुआ पत्थरको प्रतिमा स्थापित छ उ सरयू नदीबाट हासिल गरिएको थियो।
हनुमान गढी
नगरका केन्द्रमा स्थित यस मन्दिरमा ७६ कदमहरूको चालबाट पहुंचा जा सक्दछ। भनिन्छ हनुमान यहाँ एक गुफामा रहन्थे र रामजन्मभूमि र रामकोटको रक्षा गरन्थे। मुख्य मन्दिरमा बाल हनुमानका साथ अंजनिको प्रतिमा हो। श्रद्धालुहरूको मानना छ कि यस मन्दिरमा आउनाले तिनको सारी मनोकामनाहरू पूर्ण हुन्छन्।
नागेश्वर नाथ मन्दिर
भनिन्छ नागेश्वर नाथ मन्दिरलाई भगवान रामका पुत्र कुशले बनाए। मानिन्छ जब कुश सरयू नदीमा नहा रहे थिए त तिनको बाजूबंद खो गया थियो। बाजूबंद एक नाग कन्यालाई मिल्यो जसलाई कुशबाट प्रेम भयो। उ शिवभक्त थियो। कुशले त्यसको लागि यो मन्दिर बनाए। भनिन्छ यही एकमात्र मन्दिर छ जो विक्रमादित्यका कालका पछि सुरक्षित बचा हो। शिवरात्रिको पर्व यहाँ बडी धूमधामबाट मनाइन्छ।
कनक भवन
हनुमान गढीका निकट स्थित कनक भवन अयोध्याको एक महत्त्वपूर्ण मन्दिर हो। यो मन्दिर सीता र रामका सोने मुकुट पहने प्रतिमाहरूका लागि लोकप्रिय हो। यसै कारण धेरै बार यस मन्दिरलाई सोने घर पनि भनिन्छ। यो मन्दिर टीकमगढको रानिला १८९१मा बनाए। यस मन्दिरका श्री विग्रह (श्री सीताराम जी) भारतका सुन्दरतम स्वरूप कहे जा सक्दछन् | यहाँ नित्य दर्शनका अलावा सबै समैया-उत्सव भव्यताका साथ मबनाइन्छन् |
आचार्यपीठ श्री लक्ष्मण किला
महान सन्त स्वामी श्री युगलानन्यशरण जी महाराजको तपस्थली यो स्थान देश भरमा रसिकोपासनाका आचार्यपीठका रूपमा प्रसिद्ध छ | श्री स्वामी जी चिरान्द(छपरा) निवासी स्वामी श्री युगलप्रिया शरण 'जीवाराम' जी महाराजका शिष्य थिए | ईस्वी सन् १८१८मा ईशराम पुर (नालन्दा)मा जन्मेका स्वामी युगलानन्यशरण जीको रामानन्दीय वैष्णव-समाजमा विशिष्ट स्थान छ | तपाईँले उच्चतर साधनात्मक जीवन जीनेका साथ नैं तपाईँले 'रघुवर गुण दर्पण','पारस-भाग','श्री सीतारामनामप्रताप-प्रकाश' तथा 'इश्क-कान्ति' आदि लगभग सौ ग्रन्थहरूको रचनाको छ | श्री लक्ष्मण किला तपाईँको तपस्याबाट अभिभूत रीवां राज्य (म। प्र। ) द्वारा निर्मित गराइएको | ५२ बीघेमा विस्तृत आश्रमको भूमि तपाईँलाई ब्रिटिश कालमा शासनबाट दान-स्वरूप मिली थियो | श्री सरयूका तटमा स्थित यो आश्रम श्री सीताराम जी आराधनाका साथ सन्त-गो-ब्राह्मण सेवा संचालित गर्दछ | श्री राम नवमी, सावन झूला ,तथा श्रीराम विवाह महोत्सव यहाँ बडी भव्यताका साथ मबनाइन्छन् | यो स्थान तीर्थ-यात्रीहरूका रहने उत्तम विकल्प छ | सरयूको धारबाट सटा हुनेका कारण यहाँ सूर्यास्त दर्शन आकर्षणको केन्द्र हुन्छ |
जैन मन्दिर
हिन्दुहरूका मन्दिरहरूका अलावा अयोध्या जैन मन्दिरहरूका लागि पनि खासा लोकप्रिय हो। जैन धर्मका अनेक अनुयायी नियमित रूपबाट अयोध्या आउँदै रहन्छन्। अयोध्यालाई पाँच जैन र्तीथकरहरूको जन्मभूमि पनि भनिन्छ। जहां जस र्तीथकरको जन्म भएको थियो, त्यहीं त्यस र्तीथकरको मन्दिर बनेको छ। यी मन्दिरहरूलाई फैजाबादका नवाबका खजांची केसरी सिंहले बनाए।
गम्यता
अयोध्याको निकटतम एयरपोर्ट लखनऊमा छ जो लगभग १४० किमी।को दूरीमा हो। यो एयरपोर्ट देशका प्रमुख सहरहरूबाट विभिन्न फ्लाईटहरूका माध्यमबाट जोडिएको हो।
फैजाबाद अयोध्याको निकटतम रेलौं स्टेशन हो। यो रेलौं स्टेशन मुगल सराय-लखनऊ लाईनमा स्थित हो। उत्तर प्रदेश र देशका लगभग तमाम सहरहरूबाट यहाँ पहुंचा जा सक्दछ।
उत्तर प्रदेश सडक परिवहन निगमको बसहरू लगभग सबै प्रमुख सहरहरूबाट अयोध्याका लागि चल्दछन्। राष्ट्रिय र राज्य राजमार्गबाट अयोध्या जोडिएको हो।
चुँजा
चुँजा नेपालको राप्ती अञ्चलको प्युठान जिल्लाको एक गाँउ विकास समिति हो। यो ठाउँमा १०६२ वटा घर छन्।
जनसङ्ख्या
नेपालको सन् २००१को जनगणना अनुसार चुँजाको जनसङ्ख्या ५५९८ छ। यस मध्य पुरुष ४५%, र महिला ५५% छन्।
स्विडेन
स्विडेन (Sverige,, ) युरोप महादेशको उत्तरमा रहेको स्कान्डिनेभिया प्रायद्वीपमा अवस्थित एउटा देश हो। यस देशको राजधानी र सबैभन्दा ठूलो सहर स्टकहोम हो। स्वीडेली भाषा यहाँ बोलिने प्रमुख र राष्ट्रभाषा हो। स्विडेन संवैधानिक र लोकतान्त्रिक राजतन्त्र भएको देश हो। स्वीडनको पश्चिम र उत्तरमा नर्वे, पूर्वमा फिनल्यान्ड तथा दक्षिणमा डेनमार्क रहेको छ।
जनता प्रगतिशील पार्टी (गयाना)
जनता प्रगतिशील पार्टी (People's Progressive Party/Civic) गयानाको एउटा समाजवादी राजनीतिक दल हो | दल १९५०मा स्थापना गरिएको थियो | भारत जगदेव यो दलको अध्यक्ष हो | दलले 'मिरोर' प्रकाशन गर्छ |
२००६को संसदीय निर्वाचनमा यो दलले १८३८६७ मतहरू (५४.६%, ३६ क्षेत्रहरू) पायो |
लोलो फरारी
लोलो फरारी (९ फेब्रुअरी १९६३ - ५ मार्च २०००) फ्रेन्च नर्तकी, अभिनेत्री, गायिका तथा अश्लील चलचित्र अभिनेत्री हुन । उनको स्तनको आकार कृतिम शल्यक्रिया गरेर बढाएको भएता पनि उनी "विश्वमा सबैभन्दा ठुला स्तन भाएकी महिला"को रूपमा परिचित थिईन ।
जेम्स म्याडिसन
जेम्स म्याडिसन चौथो अमेरिकी राष्ट्रपति हुन्। उनको जन्म सन् १७५१ मार्च १६मा भएको थियो। उनी सन् १८०९ मार्च ४ देखि सन् १८१७ मार्च ४ सम्म अमेरिकाका राष्ट्रपति थिए। उनको निधन सन् १८३६ जुन २८ मा भएको थियो।
गयानाको जनएकता पार्टी
गयानाको जनएकता पार्टी (People's Unity Party of Guyana) गयानाको एउटा राजनीतिक दल हो | दल १९९९मा स्थापना गरिएको थियो |
देवरिया जिल्ला
देवरिया जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो गोरखपुर मण्डलको ४ जिल्लाहरू मध्य एक हो।
एन्थोनी मार्सल
एन्थोनी जोरन मार्सल (जन्म: ५ डिसेम्बर ) इङ्गलिस क्लब म्यानचेस्टर युनाइटेड तथा फ्रान्स राष्ट्रिय फुटबल टिमबाट अग्रपंक्तिमा खेल्ने पेशेवर फुटबल खेलाडी हुन् ।
पचपन्नझ्याले दरबार
इतिहास
तत्कालिन स्वतन्त्र राज्य भक्तपुरका राजा भूपतिन्द्र मल्लले बनाउन लगाएको पचपन्नझ्याले दरबार भक्तपुर राजदरबार (ख्वप लायकु) कै एक पुनर्निर्मित भाग थियो । सो भागमा त्यस अघि उनकै बाबुले निर्माण गरेको थम्थु राजकुल नामक सुन्दर दरबार थियो । नेपाल सम्बत ७९८ (बिक्रम सम्बत १७३५ ) मा निर्माण पुरा भएको सो दरबार निर्माणको तीनवर्ष पछि तत्कालिन नेपाल उपत्यकामा गएको भयानक भूकम्पले पूरै भत्कियो । भूपतिन्द्र मल्लले भूकम्पले तहसनहस भएको थम्थु राजकुलको दक्षिण पट्टिको भागमा नयाँ जग हाली नयाँ ढङ्गले पुनर्निर्माण गर्न लगाए ।
आर्मेनिया राष्ट्रिय फुटबल टोली
आर्मेनिया राष्ट्रिय फुटबल टिम आर्मीनियालाई अन्तर्राष्ट्रिय फुटबलमा प्रतिनिधित्व गर्दछ र आर्मेनिया फुटबल फेडरेशन द्वारा नियन्त्रित गरिएको छ, सोभियत संघबाट स्वतन्त्रता प्राप्त गरेपछि टोलीले १२ अक्टोबर, १९९२ मा आफ्नो पहिलो अन्तर्राष्ट्रिय खेल खेलेको थियो । आर्मेनियाको गृह मैदान येरेवनमा रिपब्लिकन स्टेडियम हो र यहाँको मुख्य प्रशिक्षक भार्डन मिनिसान हुन । राष्ट्रिय टोलीले युइएफए युरो १९९६ पछि प्रत्येक प्रतिस्पर्धामा भाग लिगेको छ र छनोट हुने प्रयासमा पनि छ, यद्यपि टोली युइएएफ युरोपेली फुटबल च्याम्पियनसिप वा फिफा विश्वकपमा नकआउट चरणको लागि छनोट हुनसकेको छैन । हालमा अर्मेनियाई राष्ट्रिय टोलीको सबैभन्दा ठूलो सफलता ,  यूईएफए यूरो २०१२ क्वालीफाईमा तेस्रो स्थानमा पुग्नु हो । विवादास्पद निर्णयले उनीहरूलाई दोस्रो स्थान प्राप्त गर्न सकेनन् र यसैले अन्तिम टुर्नामेन्टमा अघिबढेका थिए ।
लाजिम्पाट दरबार
लाजिम्पाट दरबार, वा अग्नि भवन काठमाडौंमा स्थित एक पाँडे वंशको दरबार थियो जसलाई राणावंशले हत्यायो । यो दरबार काजी वीरकेशर पाँडेको निज निवास थियो । जुन पछि वीर शम्शेर र त्यसपछि अग्नि शम्शेरले लिए ।
इतिहास
दरबार नारायणहिटी राजदरबार नजिकै अवस्थित छ ।
पाँडे वंश
जसरी थापाथली थापा वंशको थलो थियो त्यसरी नै लाजिम्पाट पाँडे वंशको थलो थियो । कोत पर्वपश्चात राणावंशी शासकहरूका मामा काजी कर्णेल त्रिविक्रम सिंह थापाले यस दरबार कब्जा गरे र २८ वर्ष सन् १८७५ सम्म बसोबास गरे ।
राणावंश
मामा काजी कर्णेल त्रिविक्रम सिंह थापाले सन् १८७५ मा बनारस प्रस्थान गरे । सन् १८८६ मा वीरशम्शेरले आफ्नो भाइ जीत शम्शेरका लागि पुरानो भवन भत्काइ नयाँ भवन बनाए । जीत शम्शेरको देहान्त सन् १९१३ मा भएपछि जुद्ध शम्शेरका छोरा अग्निशम्शेरले पाए । त्यसैले यो भवनलाई अग्निभवन पनि भनिन्छ । अग्निशम्शेरको देहान्त भएपछि यस भवनलाई होटल शङ्करमा परिणत गरियो ।
होटल शङ्कर
होटल शङ्कर जुन पहिले लाजिम्पाट दरबार थियो । पछिल्लो संरचना राणा शासनमा जोगवीर स्थापितद्वारा वीर शम्शेरको लागि बनाइयो।
नरसिंह थापा
काजी नरसिंह थापा नेपाली काजी एवम् भारदार हुन् । उनीसहित रणवीर सिंह थापा, चौत्तरिया प्रण शाह, बखतसिंह सरदार, दलभञ्जन पाँडे र कप्तानहरूले मोहरछाप लगाइ चिठ्ठीमा सुगौली सन्धिको पत्र पुर्याएका थिए । उनी बडाकाजी अमरसिंह थापाका छोरा हुन् ।
महाराजगन्ज जिल्ला
महाराजगञ्ज जिल्ला भारतको उत्तर प्रदेश प्रान्तको ७१ वटा जिल्लाहरू मध्यको एक हो तथा यो गोरखपुर मण्डलको ४ जिल्लाहरू मध्य एक हो।
मुङ्ग्रो
मुङ्ग्रो ठोक्नका लागि प्रयोग गरिने घरेलु उपकरण हो। परापुर्व कालमा प्राचीन अवस्थाका मानिसहरूले कुनै पनि चिज वस्तु वा उपकरण लाई ठोक्ने कार्यमा मुङ्ग्रोको प्रयोगलाई सुरुवात गरेको पाईन्छ । हाल आएर हामिले बजारमा देख्ने गरेको घन हम्बरहरू पनि मुङ्ग्रो कै विकसित रुप हुन्। वर्तमान आधुनिक एवं विकसित बिश्वब्यापी शहरीकरणको युगमा पनि मुङ्ग्रोको प्रयोग व्यापक रूपमा हुने गरेको पाईएको छ।
जुन कुसानगी
जुन कुसानगी (草凪純) एक जापानी अश्लील चलचित्र अभिनेत्री हुन ।
दुर्गाभवानी
दुर्गाभवानी नेपालको सुदूरपश्चिमाञ्चल विकास क्षेत्रको महाकाली अञ्चल, बैतडी जिल्लामा अवस्थित गाउँ विकास समिति हो। यो ठाउँमा ४३३ वटा घर छन्।
जनसङ्ख्या
नेपालको सन् २००१को जनगणना अनुसार दुर्गा भवानीको जनसङ्ख्या २३७३ छ। यस मध्य पुरुष ४६%, र महिला ५४% छन्।
चुम्चेत
चुम्चेत नेपालको गण्डकी अञ्चलको गोर्खा जिल्लाको एक गाँउ विकास समिति हो। यो ठाउँमा २३६ वटा घर छन्।
बियर
बनाउने तरिका
पानीमा भिजाएर राखिएको जौमा टुसा उम्रिएपछि करबि एक साता चिनीको झोलमा डुबाएर राखिन्छ। त्यसपछि मर्चा मिसाएर काठको ढ्यांग्रोमा करबि १७-२० दिन राखेपछि परपिक्व बियर बन्छ। कतिपयले १०-१२ दिन मै पनि निकाल्ने गरेका छन्। तर, अन्तर्राष्ट्रिय स्तरको बियर भने १७-२० दिनसम्म राखिन्छ । ड्रमबाट निकालेपछि कार्बनडाइअक्साइड मिसाएर बोतलमा हालिन्छ । बोतलमा हालिएको नौ महिनाभित्र पिउँदा स्वादिलो हुन्छ ।
बियर गुगल
रामेछाप नगरपालिका
रामेछाप नगरपालिका नेपालको मध्यमाञ्चल विकास क्षेत्र अन्तर्गत जनकपुर अञ्चलमा पर्ने रामेछाप जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा रामेछाप जिल्लामा रामेछाप, सुकाजोर र ओख्रेनी ३ गाउँ विकास समितिहरू लाई समेटेर रामेछाप नगरपालिका घोषणा गरिएको हो। रामेछाप नगरपालिकाको केन्द्रभने रामेछापबजार रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।
जनसङ्ख्या
रामेछाप नगरपालिका रामेछाप, सुकाजोर र ओख्रेनी गाविसहरू मिलेर बनेको हो। त्यसैले राष्ट्रिय जनगणना २०६८ अनुसार यी ३ गाविसहरूको जनसङ्ख्यालाई जोड्दा रामेछाप नगरपालिकाको कूल जनसङ्ख्या १२,२६३ हुन्छ।
गयाना लोकतान्त्रिक पार्टी
गयाना लोकतान्त्रिक पार्टी (Guyana Democratic Party) गयानाको एउटा राजनीतिक दल हो | दल सन् १९९६मा स्थापना गरिएको थियो | अश्गर अली यो दलको नेता हुन् |
सर्वदा फूल
सर्वदा फूलअर्थात सर्वजा अङ्ग्रेजीमा क्याना वा क्याना लिली भनेर चिनिने एक दलीय वनस्पति हो । करिब १९ प्रजातिहरू भएको यो वनस्पति परिवारमा आकर्षक फूल फुल्ने भएकोले बगैंचा तथा घर सजावटका लागि प्रयोग गरिन्छ ।
अलि मियाँ
जीवनी
अलि मियाँको जन्म वि. स‌ं. १९७५ साल फागुन १५ गते बाबु दीन मोम्मद मियाँ र आमा जुहरन मियाँका सुपुत्रका रूपमा कुँडहर बजार, पोखरा, कास्कीमा भएको हो।
कृतिहरू
उनका प्रकाशित कृतिह रूः
पुरस्कार
छ दशकभन्दा बढी समयदेखि लोकगीत गायन र काव्यसृजनाद्वारा नेपाली लोकसंस्कृति तथा नेपाली भाषालाई समृद्ध तुल्याउन निस्पृह, निर्लिप्त र निरन्तर योगदान गरिरहेबापत उनलाई वि.स‌ं. २०६० को जगदम्बाश्री पुरस्कार प्रदान गरियो। त्यसबाहेक उनले वि.सं. २०४७ को इन्द्रराज्यलक्ष्मी पुरस्कार पाएका थिए। भरतपुरमा राजा महेन्द्रले नेपाली भाषा सेवीका रूपमा पुरस्कृत गरेका थिए।
वि.सं. २०३४ मा राजा वीरेन्द्र, वि.सं. २०१५ मा राजा महेन्द्र, वि.सं. २०१२ मा भारत सरकार र वि.सं. २०२९ मा तत्कालीन गण्डकी अञ्चलाधिश दानबहादुर शाक्यबाट नगद पुरस्कार पाएका थिए।
लोककवि अलि मियाँलाई मरणोपरान्त २०७५ सालको हेमराज पहारी स्मृति पुरस्कार प्रदान गरिएको थियो। उक्त पुरस्कारको राशी १ लाख रुपैयाँ र ताम्रपत्र छ।
निधन
मियाँको वि.स‌ं. २०६३ साल साउन १८ गते निधन भएको थियो। मियाँको समाधिस्थल पोखराको जयकोट वनमा बनाइएको छ।
जया एकादशी
हिन्दू पञ्चाङ्गको एघारौँ तिथिलाई एकादशी भनिन्छ । यो तिथि महिनामा दुई पल्ट आउँछ। पूर्णिमापछि र औंसी पछि। पूर्णिमा पछि आउने एकादशीलाई कृष्ण पक्षको एकादशी र अमावस्यापछि आउने एकादशीलाई शुक्ल पक्षको एकादशी भनिन्छ । यी दुवै प्रकारका एकादशीहरूको हिन्दू सनातन संप्रदायमा धेरै महत्त्व छ । माघ महिनाको शुक्ल पक्षमा पर्ने एकादशीलाई जया एकादशी भनिन्छ ।